Eliteseriesesongen 2021 skulle etter planen startet 5. april, men grunnet oppblomstring av koronaviruspandemien ble sesongenstarten utsatt til 2. mai. Store deler av sesongen var preget av tilskuerrestriksjoner, men gradvis ble det åpnet for flere tilskuere etterhvert som landet ble åpnet opp. Fra 9. mai: Tillatt med 600 tilskuere, fordelt på tre kohorter. Fra 20. mai: Tillatt med 2000 tilskuere. De klubbene som kunne legge til rette for bruk av koronasertifikater, som Viking var blant, fikk taket hevet til 5000 tilskuere. Maksimalstørrelse på hver kohort var på 500 personer. Fra 6. juli: Tillatt med opptil 7000 tilskuere, men maksimalt 50% av kapasiteten. Maksimalstørrelse på hver kohort var på 500 personer. Fra 25. september ble Norge åpnet opp, og alle restriksjoner ble fjernet.